Diari Oficial de la Generalitat Valenciana


Sumari del DOGV 4440, del 14-02-2003 (2003/1353)

ACORD de 20 de desembre de 2002, de la Comissió Territorial d'Urbanisme de València, relatiu al pla especial d'accessos de Guardamar de la Safor.
-------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1353


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Guardamar de la Safor
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, relatiu al pla especial d'accessos de Guardamar de la Safor. [2003/M1353]
  
En relació amb l'expedient remés per l'Ajuntament de Guardamar de la Safor referit al pla especial d'accessos, s'informa el següent,
  
Antecedents de fet
  
1. L'expedient del pla especial per a l'execució d'obra pública: projecte bàsic de reordenació d'accessos a la població de Guardamar de la Safor des de la CV-670, i relació dels béns i dels drets afectats per este, es va sotmetre a informació pública mitjançant acord de l'assemblea veïnal en sessió realitzada el dia 14 de febrer de 2002. Després del pertinent període d'informació pública, en el qual es van presentar al·legacions, es va aprovar provisionalment pel mateix òrgan el dia 6 de juny de 2002, i es va aprovar definitivament la relació dels béns i dels drets afectats i es va acordar sol·licitar en el citat acord a la Conselleria de Justícia i Administracions Públiques la declaració d'urgència de l'expropiació.
  
2. El projecte bàsic consta de memòria, plans d'informació pla especial, plans d'obra projecte bàsic, plans d'ordenació pla especial, pressupost, i figura en un dels annexos que s'acompanyen la descripció dels béns i dels drets i valoració de les expropiacions.
  
3. En l'expedient consta l'emissió dels informes següents:
  
Àrea de Carreteres de la Diputació de València, de 23 d'abril de 2002, de caràcter favorable, i s'indica a pesar que en el projecte de construcció s'hauran d'esmenar algunes deficiències de caràcter tècnic, com són la reposició de servicis, el ferm projectat, el drenatge etc. per a ajustar-los als criteris de la Diputació de València, a fi d'obtindre el preceptiu informe favorable i posterior permís.
  
4. L'objecte del pla especial és l'execució de l'obra pública consistent en la reordenació d'accessos a Guardamar de la Safor des de la CV-670.
  
El sòl té actualment la classificació de sòl no urbanitzable amb reserva per a la xàrcia estructural viària parcialment, i suposa l'aprovació del Pla Especial una major reserva de sòl de xàrcia estructural viària.
  
El projecte porta aparellada la declaració d'utilitat pública, per la qual cosa es procedirà a l'expropiació dels terrenys necessaris, i la posterior declaració d'urgent ocupació d'estos.
  
El pla especial es justifica en la necessitat de reordenació d'uns nous accessos a la població, i al sòl urbanitzable residencial i industrial.
  
S'indica així mateix que amb l'aprovació per l'article 20 de la Llei del Sòl no Urbanitzable d'una central hortofructícola en el sòl no urbanitzable l'any 1999 es va modificar el model d'intersecció de la rotonda, i va passar a rotonda tancada. No obstant això, este projecte no ha sigut desenrotllat.
  
5. El director general d'Urbanisme i Ordenació Territorial després de la realització de la Comissió Informativa de la Comissió Territorial d'Urbanisme, en la sessió realitzada el dia 24 d'abril de 2002, va emetre informe previ favorable respecte del pla especial d'accessos del terme municipal de Guardamar de la Safor.
  
6. La Comissió Territorial d'Urbanisme, en la sessió realitzada el dia 13 de novembre de 2002, va acordar la suspensió de l'aprovació definitiva del present Pla Especial d'accessos, en poder afectar el règim de deures i cessions assumides pel promotor de la Declaració d'Interés Comunitari pel procediment extraordinari de l'article 20 de la Llei del Sòl no Urbanitzable de la Generalitat Valenciana, en haver sigut substituïdes en la dita actuació integral les dotacions públiques obligatòries i l'aprofitament per la cessió dels terrenys necessaris per a executar determinades actuacions viàries previstes en la població, obertura del tram d'accés a la platja i carrer de connexió amb la població, desviació del camí del cementiri i l'ampliació de l'accés al camí des de la carretera VV-1061.
  
Per això, en afectar el present pla especial, es va considerar indicat procedir a aclarir el resultat de dites cessions de l'actuació integral tramitada mitjançant l'article 20 de la Llei del Sòl no Urbanitzable de la Generalitat Valenciana.
  
7. Amb data 29 de novembre de 2002 remet l'Ajuntament documentació que corregix, en la qual s'indica que la Declaració d'Interés Comunitari aprovada havia de procedir a la cessió dels terrenys necessaris per a l'execució de l'obra pública que ens ocupa i l'execució parcial de l'obra, és a dir, la necessària per a l'accés a la central hortofructícola objecte de la Declaració d'Interés Comunitari. No trobant-se encara dites cessions en poder de l'Ajuntament, este ha decidit redactar el pla especial, per a l'obtenció anticipada dels dits terrenys que permeten l'execució de l'obra i seran els costos abonats pel promotor de l'actuació en cas de no produir-se la caducitat l'expedient.
  
Respecte a la caducitat de la Declaració d'Interés Comunitari l'aprovació de la qual va tindre lloc al desembre de 1999, i en haver transcorregut el termini assenyalat per a l'obtenció de llicència, s'afirma que l'Ajuntament encara no ha instal·lat esta, si bé es preveu en el Pla General d'Ordenació Urbana pendent d'aprovació tant el manteniment de l'actuació integral com el manteniment de la qualificació del sòl com a sòl no urbanitzable de protecció agrícola per al supòsit de tindre lloc la caducitat.
  
8. Guardamar de la Safor disposa de normes subsidiàries de planejament aprovades definitivament per la Comissió Provincial d'Urbanisme en data 30 de juny de 1983.
  
La Comissió Informativa de la Comissió Territorial d'Urbanisme, en la sessió realitzada el dia 26 de setembre de 2002 va emetre informe favorable respecte al Pla General d'Ordenació Urbana de Guardamar de la Safor.
  
9. La Comissió Informativa de la Comissió Territorial d'Urbanisme de València, en sessió realitzada el 16 de desembre de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. L'expedient està complet, s'ha tramitat de conformitat amb el que establix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. La documentació està completa a l'efecte del compliment del que preceptua l'article 27 de la LRAU.
  
3. La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans especials de municipis de menys de 50.000 habitants, de conformitat amb el que disposa l'article 39 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en sessió realitzada el 20 de desembre de 2002, acorda:
  
Aprovar definitivament el pla especial d'accessos de Guardamar de la Safor.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'estime oportú.
  
València, 20 de desembre de 2002.- El secretari de la Comissió Territorial d'Urbanisme: José Manuel Palau Navarro.